Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 706

e) Az általános követelmények — az érettségi vizsgaszabályzat előírásaival együtt — alapul szolgálnak a tanulók vizsgateljesítményeinek minősítéséhez, a vizsgák eredményeinek összemérhetőségéhez. Az általános vizsgakövetelmények felépítése A vizsgatárgyak általános követelményeinek szerkezete, jellege valamennyi vizsgatárgyban hasonló. A vizsgakövetelmények megjelölik a vizsga célját, rögzítik a vizsga formáját, értelmezik és meghatározzák a két vizsgaszint különbségét, főbb vonalakban rögzítik az egyes vizsgaszinteken elvárható követelmények körét. Az egyes vizsgatárgyak tartalmi követelményei a tanulók tudását (képességeit, készségeit, ismereteit) és elvárható teljesítményeit legtöbbször a fő témakörök, területek összefüggéseinek, folyamatainak, kulcsfogalmainak, törvényszerűségeinek, elveinek, szabályainak rendszeréhez kapcsolva határozzák meg. Az érettségi vizsga hivatott minősíteni azt, hogy a vizsgázó képes-e — a vizsgaszintek és a vizsgatárgyak megválasztásában megfontolt döntéshozatalra; — világos, szabatos szóbeli és írásbeli kommunikációra, az anyanyelv árnyalt, igényes használatára, kulturált nyelvi magatartásra; — az idegen nyelv/ek/en történő kommunikációra; — a különböző információforrásokban való eligazodásra, azok tartalmainak, célirányos felhasználására; — az elméleti ismeretek és az alkalmazott, gyakorlatközeli, mindennapi tudás meggyőző összekapcsolására; — logikus, összefüggésekben, folyamatokban, rendszerekben történő gondolkodásra; — a vizsgafeladatokban megjelenített különféle kérdés, probléma, problémahelyzet iránti nyitottságra; alternatívák felismerésére, mérlegelésére, kellő társadalmi érzékenységre; — problémamegoldásra, az ahhoz szükséges tudás és képesség bizonyítására; — a tudásra épülő, önálló vélemény, álláspont kialakítására, képviseletére, érvelő megvédésére, mérlegelő ítéletalkotásra; — a tantárgyak metszéspontjában elhelyezkedő tudástartalmak (pl. ökológia, globalizáció, egészségvédelem) alkalmazására. A nemzeti, etnikai kisebbségi oktatásra vonatkozó sajátos követelmények A nemzeti, etnikai kisebbségi oktatásban részt vevő középiskolák a nevelési-oktatási feladataik ellátása során figyelembe veszik a Nemzeti, etnikai kisebbség iskolai oktatásána k irányelvében és kerettantervében foglaltakat is. A tantárgyi vizsgakövetelményekbe beépülnek a nemzetiségi nyelv és irodalom, illetve a népismeret tantárgyak ismeretanyagai is. A történelem, a földrajz és az ének-zene tantárgy általános követelményei kiegészülnek a nemzetiségi identitás kialakításához szükséges követelményekkel. A nemzeti, etnikai kisebbségi oktatásban részt vevő iskolák a nemzeti, etnikai kisebbséghez tartozó tanulóknál a nemzetiségi identitás kialakítását valósítják meg. A magyar nyelv és irodalom tantárgy céljaiban megfogalmazottakat a nemzetiségi nyelv és irodalom tekintetében is alkalmazni kell. A nemzeti, etnikai kisebbségi oktatásban részt vevő iskolák a nemzetiségek és nyelvnemzeteik irodalmi anyagával egészítik ki a tantárgy követelményeit helyi tanterveik elkészítése során. A középiskolák a világirodalom körébe tartozó ismereteket a nemzetiségi nyelv és irodalom tantárgy követelményei közé is beépíthetik . A nemzeti, etnikai, kisebbségi oktatásban részt vevő iskolák a történelem és földrajz tantárgy követelményeibe beépíthetik a népismeret követelményeit is. Az ének-zene tantárgy keretében ismertetni kell a nemzeti, etnikai kisebbség dallamkincseit, zenei hagyományait. A népismeret ismeretanyaga és követelményei az iskola helyi tantervében önálló tantárgyként is megjelenhet. * * * Az egyes témák tárgyalásának mélységére, az elvárt készségek szintjére, a különböző tevékenységi formákra és a vizsgafeladatokra vonatkozóan az érettségi vizsga tantárgyainak részletes követelményei (vizsgaleírásai) adnak útmutatást. 2001/70. szám A MAGYAR NYELV ÉS IRODALOM ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli és szóbeli Emelt szinten: írásbeli és szóbeli A magyar nyelv és irodalom érettségi vizsga célja A vizsgakövetelményekben a vizsga mindkét szintjén meghatározó szerepet töltenek be a szövegértés, az írásbeli és szóbeli szövegalkotás képességei és tevékenységei. Hangsúlyosak azok a szövegfeldolgozási, elemzési és értelmezési szempontok, nyelvi és irodalmi ismeretek, amelyek a magyar és az európai kulturális hagyomány mellett a jelen világának, a jelen kultúrájának megértéséhez elengedhetetlenek, amelyek szükségesek az önálló tájékozódáshoz, az ítélőképességhez, az érzelmi, a szociális, az intellektuális élmények megéléséhez és kifejezéséhez. A magyar nyelv és irodalom érettségi vizsgája olyan kitüntetett alkalom, amely az alábbi célokat követve teszi lehetővé a vizsgázó nyelvi kultúrájának és irodalmi műveltségének minősítését és értékelését. Az érettségi vizsga célja annak megállapítása, hogy a vizsgázó — hogyan tudja alkalmazni nyelvi, nyelvhasználati, irodalmi és fogalmi ismereteit, olvasói tapasztalait a múlt és a jelenkor nyelvi, kulturális jelenségeinek megértésében; — hogyan képes tudását, gondolatait, véleményét szóban és írásban előadni a vizsgafeladatoknak megfelelő műfajban, a szükséges és lehetséges tartalmakkal, szerkezetben és stílusban; — önállóan tud-e reagálni különböző korszakok különböző műfajú szépirodalmi, köznapi, tudományos szövegeinek gondolataira, állításaira, következtetéseire; — képes-e élethelyzetek, döntési szituációk, etikai kérdések, gondolatok, érzelmek, magatartások, szociális beállítódások, elvek, eszmék árnyalt bemutatására, értelmezésére; — teljesítményében kifejeződik-e önálló gondolkodása, problémalátása, lényegkiemelő és rendszerező képessége, kreativitása, nyelvi-irodalmi kultúrájának egyéni sajátosságai, értékválasztásai; — tud-e logikusan érvelni, következtéseit, gondolatait világos nyelvi formában előadni, véleményt alkotni; — képes-e különböző alkotói magatartások, kifejezésmódok megkülönböztetésére, összevetésére, különböző szövegek elemzésére, összehasonlítására, értelmezésére és értékelésére; — felismeri-e egy-egy korszak kifejezésmódjának, művészetének találkozási pontjait; — tud-e irodalmi és nem irodalmi szövegek kérdésfelvetések és válaszok sokféleségében tematikusan és kronológiailag tájékozódni. A középszintű vizsga a magyar nyelv használatában és az irodalomban tájékozódni tudó ember nyelvi, irodalmi műveltségét, szövegértő és szövegalkotó képességeit, problémalátását, problémamegoldó gondolkodását vizsgálja, így a vizsga a jelöltektől a mindennapi életben és az önművelésben szükséges ismeretszerzési eljárásokat, írásbeli és szóbeli kifejezőképességet, a rendszerezés és alkalmazás alapvető formáit, valamint az elemzés, az értelmezés és az ítéletalkotás képességének bizonyítását várja el. Az emelt szintű vizsga elsősorban a felsőoktatásban tovább tanulni szándékozó vizsgázó képességeit és ismereteit vizsgálja. Ez a gyakorlatban azt jelenti, hogy a vizsga a jelöltektől a középszintű követelményeket meghaladó bonyolultabb ismeretszerzési eljárásokat, összetettebb rendszerezési, alkalmazási, összehasonlítási és elemzési szempontokat, valamint magasabb fokú gondolkodási, önállóbb ítéletalkotási képességeket vár el, az olvasottság, a nyelvi, irodalmi, fogalmi ismeretek, tények, összefüggések tágabb körét kéri számon. 2001/70. szám Tartalmi követelmények Középszint Témakörök / Képességek Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes